A NETFLIX SOROZATA
Miss Sharma!
Bridgerton vikomt!
- Már azt hittük, nem csatlakozik hozzánk. - Felség!
Semmi sem fontosabb a menyasszonyomnál.
És most meséljenek az esküvői terveikről!
Remélem, most nem lesz szükség különleges engedélyre.
Természetesen nem, felség.
Egy szerény családi esemény tökéletes lenne.
Talán vidéken, Aubrey Hallban.
Vidéken?
Nem, az nem lesz jó.
Itt, a városban kell tartaniuk.
Sőt, én magam leszek a menyegző házigazdája.
- Ön nagylelkű, asszonyom. - Úgy van.
- De ez igazán nem szükséges. - Lárifári!
Végül is ő az én gyémántom.
Úgy helyes, ha olyan esküvőt biztosítok, amely méltó ehhez a címhez.
Különben is, mondhatni, nekem köszönhető,
hogy létrejöhet ez a rendkívüli frigy.
Minden részletet felügyelek majd.
Lássuk, túljár-e az eszemen az a pletykafészek!
Elhiszed ezt, nővérkém? Olyan, mint egy valóra vált tündérmese!
Nem érdemelsz kevesebbet, édes.
Egy igazi szerelmes jegyespárnak ez bizony kijár.
Bocsásson meg, felség!
A verseny őrülete.
A kockáztatás bizsergető izgalma.
Nem a fényűző londoni játéktermek csábítására gondolok,
hanem egy sokkal nagyobb téttel bíró szerencsejátékra.
A házasságra.
Ha ugyanis egyszer megtettük azt a bizonyos tétet,
onnan már nem könnyű a visszaút.
Biztos vagyok benne, hogy ezt a tényt
egyszerre sajnálattal
és megkönnyebbüléssel is fogadják.
…12 fogás, és köztük énekelni fogok.
Az ég szerelmére!
Az ember azt hinné, a testvéreink Napóleont győzték le,
pedig csak találtak valakit, akivel egybekelhetnek.
A Prudence eljegyzése körüli felhajtás miatt
a mama elfelejtette, hogy létezem.
Örül, hogy Jack kuzin biztosítja a család jövőjét.
Be kell vallanom, én is.
El a kezekkel! Mindent a szemnek.
…és a pék még a fizetségére vár.
Ahogy a szenesember is.
Azt vártam, hogy az új Lord Featherington egyenesbe hoz minket, és tessék:
megint képtelen vagyok összekaparni egy hatpennyst is.
Az anyagi helyzetét magának köszönje, Lady Featherington!
Ha nem kényszerít rá e szerencsétlen eljegyzésre,
kényelmesen élhetnénk Miss Cowper hozományából.
Folytassa! Hibáztasson, hogy szaván fogtam,
amikor a rubinokban rejlő nagy vagyonáról beszélt!
Ha beavatott volna a terveibe,
nem gondolkodnék azon, hogy elküldöm az újból felvett cselédeket.
Mindez megoldódna, ha lemondaná az esküvőt,
hogy visszatérhessek Miss Cowperhez.
Cserbenhagyná Prudence-t? Amikor a jó hírét már megkérdőjelezték?
Nem, ehhez már túl késő. Nem bonthatja fel ezt az eljegyzést.
Majd kitalálok valamit.
Azzal jobb, ha igyekszik!
Ön bizonyára új diák.
Ez ennyire nyilvánvaló?
Őrizze meg a fiatalos lendületét!
Hamarosan ugyanúgy megcsömörlik, mint mi.
Végül is egyik idom olyan, mit a másik,
nem gondolja?
Ez még nem jó. Látja, hogy a mandzsetták túl rövidek?
Rendben, uram.
Sok idő van még, hogy kedvedre alakítsuk.
Az esküvőig még van egy hónap.
Még sok a tennivaló.
- Miss Edwina ideköltözik? - Igen.
A ház új úrnőjeként ő lesz felelős mindannyiótokért.
- Ég óvja őt! - Apropó!
A kocsikat ki kell fényesíteni, a lovakat kicsinosítani. Elő az ezüsttel!
A rendezvény a palotában lesz, de itt is lesznek vendégeink.
És velünk mi lesz? Mi is legyünk kifényesítve és kicsinosítva?
Közszemlén leszünk.
Talán még kezet is mosol ebből az alkalomból?
Festettem az akadémián.
- És Miss Edwina nővére? - Mi van vele?
Ő is velünk fog lakni?
Remélem. Nem árt még egy intelligens nő a házban.
Még egy? Rosszul számolsz.
Eloise, segítened kell nekem.
Vacsorát szervezünk Lady Danburyvel,
hogy üdvözöljük Sharmáékat a családban. És az eljegyzési bál…
Sajnálom, mama, de…
egy előadásra megyek ma délután. Virágkötészet.
Penelopét kényszeríti a mamája,
és ez végre egy nőies elfoglaltság.
Mióta érdekel a virágkötészet?
Nyitott nő vagyok. Sok minden érdekel.
DIVATSZALON
Azon tűnődtem, hogy ez a szegély… nem túl sok?
Semmi sem túl sok, ha a királyné a házigazda.
Hadd mutassam meg a francia tüllt!
Ó, igen!
Mondtam már, hogy maga az érsek ad össze minket?
Többször is.
Neked is kell egy új ruha.
- Annyi ruhám van! - De nem ilyen különleges.
Ez az esküvő a te győzelmed is, nem csak az enyém.
Bármit mondtál a vikomtnak Aubrey Hallban,
az egyértelműen döntésre késztette.
Nem érdemlek elismerést.
Azért én megadom neked.
Olyan jó lesz Londonban élni!
A vikomt szerint idén télen még hó is eshet.
Hát nem izgalmas?
Nélkülem kell élvezned, édes.
Ne feledd: az esküvő után elutazom!
De persze meglátogatsz majd.
És ha gyermekeink lesznek,
te leszel a kedvenc nagynénjük.
Gondolj ránk családként!
Nem értem, Miss Edwina eljegyzése mitől érdekes.
Eléggé beárnyékolta az én örömhíremet.
Ennek még örülhetünk is.
Tedd le azt a selymet! Kelengyének jó lesz a pamut is.
Elhozta már a szobalányom az átalakítandó ruhát?
Megkaptam a legújabbat.
Mozgalmas hét volt, igaz?
Valóban.
A társaság ki van éhezve az esküvői hírekre.
Talán Lady Whistledown megírhatná,
hogy én készítem a gyémántunk esküvői öltözékét.
Az eszmefuttatásaim nem hoznak elegendő üzletet?
Dehogynem.
De miért kéne korlátokat szabni egy nő ambícióinak?
Gondoltam, ön ezt biztosan megérti.
Mindig lehet feljebb törekedni.
Köszönöm, Clara. Ez minden.
Lord Bridgerton!
Miss Sharma!
Lord Bridgerton és vendége várnak önre.
Azt látom. Köszönöm.
Ő az ékszerész.
Méretre igazítaná Miss Edwina gyűrűjét.
Elnézést, de a húgom és az édesanyám még nem tértek haza.
Értem. Akkor nem zavarunk tovább.
Az ott egy torta?
Úgy van.
- Citrom? - Tessék?
Jólesne egy szelet.
Megkínálhatom egy kis frissítővel, kedves…
Brookes. Csak ha ragaszkodik hozzá. Gorombaság lenne elutasítani.
Teát kérnék három kanál cukorral, és néhány szendvicset is, köszönöm.
Szép időnk van, igaz, Miss Sharma?
Az időjárásról beszélgetne?
Van másik téma, amit megfelelőbbnek talál?
Egyáltalán nem helyénvaló, hogy kitart az eljegyzés mellett.
Ez az ideális kimenetel mindannyiunk számára.
És ami köztünk történt Aubrey Hallban?
Semmi sem történt köztünk.
Úriember vagyok.
Csakugyan?
Emlékeztetnem kell önt, uram, ha a húgán kívül bárki más
meglátott volna minket a könyvtárban, mi is kötelesek lennénk összeházasodni.
Semmiség volt.
Arra vágyik, hogy kényszerházasságot kössünk?
Semmiképp.
Akkor mindketten örülhetünk, hogy elkerültük az abszurd sorsot.
Mondja, Miss Sharma!
A húgával hordják néha egymás kesztyűit?
Én…
Igen, alkalomadtán.
Tudtam!
Akár innen is megmondom a keze méretét.
Az ön ujjáról veszünk méretet a gyűrűhöz.
- Uram… - Ez nem szükséges.
Badarság!
Köszönöm.
Csodaszép darab.
Ezt a gyűrűt adta apám anyámnak az esküvőjük előtt.
- Lord Bridgerton! - Az úr a gyűrű ügyében jött.
Mr. Brookes ötlete volt.
Egy pillanat!
Az ujjamra szorult.
- Nos, Edwina már itt van. - Igen.
Kate, esetleg…
Igen, máris!
Csak…
Csak adj még…
Tessék.
A tiéd.
Hát mindannyian itt vannak!
Híreim vannak.
Lord és Lady Sheffield megüzenték,
hogy Londonban vannak.
A nagyszüleink?
Úgy tűnik, olvasták az eljegyzési bejelentést,
és meg akarják ismerni önt.
És persze a jövendőbeli férjét.
- Örülök, hogy megismerhetem őket. - Már itt is vannak?
Tegnap este érkeztek.
Valami baj van?
Nincs semmi baj.
Meghívom őket a holnapi eljegyzési vacsorára.
Kétségkívül örömteli találkozás lesz
ennyi év után.
Igaz, Lady Mary?
Valóban.
Örömmel nézek elébe.
- Készen áll a sétára? - Igen, uram.
Hirtelen megfájdult a fejem.
Lady Danbury, megtenné, hogy a lányom mellett marad?
Természetesen.
Miss Sharmával jót tesz majd nekünk a friss levegő.
Jobb, ha a mamával maradok.
Márpedig velem tart.
Hogy hívhatta meg Sheffieldéket vacsorára,
amikor jól tudja,
mennyire szenvedett anyám, miután elutasították?
Így igaz. Épp ezért nem viszonzom az udvariatlanságukat.
Különben is efféle megbékélésre vágyott, nem igaz?
Edwina visszatér a Sheffield család kebelére,
hogy visszaszerezze az áhított vagyont?
Igen, de csak az esküvő után.
Edwina még nem tud a szívességük feltételeiről.
És ha Bridgertonék megtudnák, úgy éreznék…
Hogy a saját rejtett céljai érdekében boronálta volna össze őket,
és esetleg lefújnák az esküvőt?
Azon tűnődöm, nem örülne-e titokban, ha a vikomt felbontaná az eljegyzést.
Miért mondana ilyet?
Eljegyezték egymást.
A lánykérés elbűvölő volt,
a húga gondolkodás nélkül igent mondott,
és a társaság, de még az angol királyné is úgy tekint rájuk,
mintha már házasok lennének.
Most már csak egy jókora botrány állhatna
ennek a házasságnak az útjába.
Az a fajta botrány, amely riadalmat keltene a társaságban,
és olyan szégyent hozna a nincstelen Sharma családra,
amit sosem heverne ki.
Csak egy bolond veszélyeztetné ezt a házasságot.
Tehát azt kérdezem…
Miss Sharma…
ugye nem lesz ez a bolond?
Nem.
Magam sem gondoltam.
Lady Danbury!
Mr. Dorset!
Öröm ma itt látni önöket!
Miss Sharma, lenne olyan kedves,
hogy elkísér egy csónakázásra?
Elég fáradt vagyok.
Örömmel önnel tart.
Dühös rám a versenyen történtek miatt.
Bocsánatáért esedezem, és a kegyeire bízom magam.
Rendben, uram. Egy kis csónakázás kellemes lenne.
Milyen szép pár!
Hogy mondta?
Mr. Dorset és a nővérem.
A legutóbbi találkozásukkor Kate igencsak megigézte őt.
Talán meggyőzi arról, hogy maradjon Angliában.
Alig ismeri az urat.
Eleinte én sem ismertem önt.
De a szerelem malmai gyorsan őrölnek, nemde?
Miss Edwina, árulja el a kedvenc színeit,
hogy megtervezhessem
az eljegyzési bál díszeinek színvilágát!
Lekötelez, Lady Bridgerton. Biztos vagyok benne, hogy remek az ízlése.
- Nem igaz, Anthony? - Teljes mértékben.
Ide nézz!
A nővéred, nos… boldognak tűnik.
Így is fogalmazhatunk.
A vőlegénye érdekes fickó.
Kereskedő, ugye?
Igen. Rubinbányái vannak Amerikában. Úgy hallom, jövedelmezőek.
Talán bemutatkozom neki.
Végtére is mindenki más lassan életcélra lel.
Anthony nősül.
Benedict művészi babérokra tör.
Én pedig…
csak a kacsákat etetem itt.
A kacsák biztosan hálásak neked.
Van időd és lehetőséged nyomot hagyni a világban.
Ezt Eloise is biztosan megerősítené.
Hol van a húgod? Nem láttam ma idekint.
Azt mondta, virágkötészetet tanul,
méghozzá veled együtt.
Igaz is! Később találkozom vele.
- Ez az a hely. - Nem tűnik vásárlásra alkalmas helynek.
Egy egyedi ajándékért jöttem,
ami a bátyám esküvőjére lesz.
Kisasszony!
GYŰLÉSTEREM
Jogunk van többnek lenni vagyontárgyaknál.
Ha jogról szólunk, Locke Két értekezése alapvető forrás.
Maga és az értekezései!
Ha egy napot is dolgozott volna,
tudná, hogy a beszédek mit sem érnek a dolgozó embernek.
Mármost, ha folytathatom,
azt a radikális eszmét szeretném felterjeszteni a gyűlésnek,
miszerint a nők számára nem jó, ha oktatásukban arra hagyatkoznak,
amit netalán férjeiktől és férfitestvéreiktől kapnak.
Úgy van!
Hát nem izgalmas?
- …hagyni kell… - Maga!
Én?
Mondtam, hogy nem tudok semmit Whistledownról.
Ma nem miatta jöttem.
Hasonló gondolkodású emberekkel társalognék
a triviális úri gondokon túli témákról.
Eszmékről, melyekre ön hívta fel a figyelmemet.
Szóval ön a munkásságom csodálója?
Azt azért nem állítanám. De használhatók az írásai.
És mégis eljött ide.
Messzire jött Mayfairtől olyan írásokért, amelyek csupán használhatók.
Szerencsémre létezik egy izgalmas találmány, a kocsi,
amely a hölgyeket egyik helyről a másikra szállítja.
Lenyűgöző szerkezet.
Hogy hívják?
…ne feledjük, mennyi munka…
- Eloise Bridgerton. - Igazán örvendek.
Theo Sharpe.
Tudom.
Tudja?
Több hiba is van az érvelésében, amikre fel kell hívnom a figyelmét.
Van egy ceruzája? Mindegy. Kölcsönkérheti az enyémet.
…hogy hozzámenjen önhöz, nem? Hadd folytassam!
Igazán üdítő itt kinn a vízen.
Manapság nehéz akár egy nyugodt pillanatot is találni.
Ez az egyik dolog, amit Indiában élveztem. Sokak szerint nyüzsgő, zajos hely,
de én igen nyugodt országnak találtam.
A ház mellett, ahol felnőttem, van egy folyó.
Forró napokon abban áztattam a lábamat.
A teknősökkel jó barátok lettünk.
Idillien hangzik.
Az is.
Ezért számolom a napokat, amíg hazatérhetek.
Azt hittem, Angliában marad most,
hogy a húga vikomtesz lesz.
Anyám és Edwina itt maradnak, én pedig visszautazom.
Igazi kaland!
Van terve az érkezése utánra?
Tanítani fogok. Nevelőnő leszek, ahogy itt mondják.
Ebben kiteljesedem majd.
Független életet élek, saját háztartást vezetek.
És talán vendégül látja a régi barátait?
Régóta tervezek visszatérni Indiába,
mivel sokat tanulhatnék az orvoslási gyakorlatukból.
Ha az útjai oda vezetnek,
nagyon szívesen megmutatom az általam ismert helyeket.
A klubban kéne dolgoznom, Alice.
Nem pedig sétálgatnom.
Ez munka.
Új tagokra van szükség, és az urak itt vannak.
Mr. Mondrich!
A híre eljutott az óceánon túlra.
Mindössze két menetben intézte el McKellant, ugye?
Az már régen volt.
Én magam is kiosztottam pár balhorgot a ringben.
Persze nem az ön képességeihez mérten.
Látogasson el Will klubjába, és folytassa!
A hangulat derűs, és mindenkit szívélyesen fogadnak.
Ez talán a legcsábítóbb meghívás, amit mostanság kaptam.
Lord Featherington!
Elnézést!
Emlékeztetnem kell arra, hogy a család szorult helyzetére
nem nyilvános szórakozóhelyeken talál megoldást?
Az sem segít, ha a divatszalonban szórja a pénzt.
Láttam a friss kimutatásokat.
Kiutat kell találnia a kátyúból, nem pedig újabb adósságokba vernie minket.
Halkabban, ha lehet!
Tönkre akar tenni minket?
Azt egymaga is remekül megoldja.
Látom, mosolyogsz, nővérkém.
Élvezed London látványosságait.
Indiában is van víz.
A húgom mindenütt okot keres arra, hogy maradjak.
Lehet, hogy ebben csatlakozom hozzá.
Az a csomó mit sem ér.
A célra tökéletes.
Megkérdőjelezem a hajózási tudományát.
Engedje meg!
Pardon!
Miss Sharma!
Lord Bridgerton!
Egek! Nem esett baja?
Egyáltalán nem! Sőt, a víz kellemesen üdítő,
nem igaz, Bridgerton?
Valóban üdítő.
Gyere! Nem illik bámulni.
Penelope, mit keresel itt?
Azt hittem, sétálni megyünk.
Bocsánat! Elfelejtettem.
Nos, remek jelenetről maradtál le tegnap a tónál.
- Anthony úszóleckéje? Hallottam róla. - Hol voltál?
Sajnos kénytelen voltam a napomat unalmas esküvői ügyintézéssel tölteni,
amire a mama megint beosztott.
Ma sajnos nem sétálhatok veled.
- Akkor holnap találkozunk. - Természetesen.
Bocsásson meg! Kisasszony!
Miss Eloise elhagyta a táskáját, amikor tegnap távol volt. Érte mennék.
Merre járt pontosan?
Azt többé nem találja meg.
Figyelmeztettem, hogy Bloomsbury utcái nem hölgyeknek valók.
- Mi történik? - Lord Featherington!
Mr. Brookes megvizsgál nekem néhány ékszert.
Nagyszerű darab, nem igaz?
Valóban.
Ez nem a legjobb időpont erre.
- Majd máskor visszajön. - Ugyan!
Most itt van, és nem okoz neki gondot, igaz?
Csak tisztíttatni akartam őket, de mondja, mennyit érhet egy ilyen nyaklánc?
Ha nagy értéket képvisel, akkor jobban kell vigyáznom rá.
Nos, a végleges értékeléshez szükségem lenne a megfelelő eszközeimre,
de azt mondanám, valóban óvatosan kell bánnia velük.
Ritkán látni ilyen finom köveket.
Ez már valami, nem igaz?
Köszönöm a szakértői szolgálatait, Mr. Brookes.
Majd értesítem, ha bármi másra lenne szükségem.
És torta nincs?
Majd máskor.
Ezek a kövek hamisak, mint egy kétfontos.
Minőségi hamisítványok.
Ha jók annyira, hogy megtévesszék ezt a haspókot,
akkor talán a szezon végéig kihúzzuk.
Remélem, tudja, mit csinál.
Nem kell elbocsátani a személyzetet, Mrs. Varley.
Remélem, egy egész bőröndnyi van ebből.
Egyetlen csecsebecse nem jelent vagyont.
Azt mondom, ez igen jó.
Többet is tudok, mint egyszerűen meztelenül állni,
Mister…
Bridgerton. Nem kételkedem benne.
Akkor értesítse az akadémiát!
Bár az alapító tagok közül ketten nők,
még mindig nem léphetünk be a tanterembe.
Legalábbis ruhában.
Szóval modellként dolgozik,
hogy tanulhasson az előadásokból?
- Ez zseniális. - Kipróbálja?
Nehezebb, mint hinné.
Például így?
Meddig kell így maradnom?
Az attól függ.
Igazából a férfialakról készítenék tanulmányrajzot.
A meztelen alakról.
Mit gondol?
Kedves hely, nem igaz?
A palota udvarára emlékeztet, ahol régen éltünk.
Olyan megnyugtató.
Megnyugtató, igen.
Nem hibáztatnának, ha beteget jelentenél,
és bocsánatot kérnél, hogy kihagyod a ma esti vacsorát.
Lady Danbury egyértelművé tette,
hogy mindannyiunknak ott kell lennie.
Mikor láttad őket utoljára?
Azt hiszem, azon az estén, amikor apád megkérte a kezemet.
Lord Sheffield egyértelművé tette, hogy nem támogatja a frigyet.
Tehát választanom kellett…
a családom, és…
a szívem között.
És megbántad valaha is ezt a döntést?
Apáddal az első pillanattól kezdve
vonzódtunk egymáshoz.
Erőteljes élmény, ha találkozol valakivel, és úgy érzed, ismered őt.
Úgy, ahogy senki mást.
Ez még mindig elég magas ár a szerelemért.
De ne aggódj!
Még a szüleim sem tudják megkeseríteni az alkalom örömét.
Mindig azt reméltem, hogy nem kell majd választanotok
jólét és szerelem között, és ez valóra vált.
Edwina a szíve választottjához megy hozzá.
Te pedig mindig is csak a szabadságodra vágytál.
Hát persze, mama.
Mindannyian tökéletesen boldogok leszünk.
Lord és Lady Sheffield érkezése kétségkívül meglepetés.
De kellemes lesz látni a megbékélt családot, nem igaz?
Hamarosan végzek, anya. Nem fogunk elkésni.
Nem erről van szó.
Egész héten figyeltelek.
Azt mondtam magamnak, hogy támogatom a döntésedet,
de bevallom, nehezemre esik
továbbra is hallgatnom.
Korántsem hallgattál.
Ez az eljegyzésed, Anthony.
A házasságod.
Azzal a nővel, aki a ház úrnőjeként a helyemre lép.
Kétkedsz Miss Edwina alkalmasságában?
Inkább a példában, amit a testvéreidnek mutatsz,
amikor olyan nőt veszel el, aki iránt nem táplálsz gyengéd szeretetet.
Miért nem fogadod el, hogy a szerelmi házasságotok
a kivétel volt, nem a szabály?
Mert szeretném, ha megismernéd a kivételes házasság örömét.
Izgatottnak kellene lenned a közelgő esküvő miatt,
de azt látom, úgy viselkedsz, mintha az akasztófa felé közelednél.
Ha nem ezt akarod…
most kell szólnod, mielőtt…
Hogy mit akarok, az mellékes.
Ha visszakozom, szégyenbe hozom Miss Edwinát.
Igazad van.
Úriember nem vonhatja vissza a szavát.
De egy nő igen.
A fiatal hölgyekkel gyakran megesik,
ha megszédíti őket a lánykérés, majd kijózanítja őket a házasság valósága.
Ha Miss Edwina felbontaná az eljegyzést, senki sem vetne rá követ.
És a legkevésbé sem becsteleníted meg őt,
ha felmented a kötelezettség alól, még mielőtt esküt tesztek.
Ő nem kívánja felbontani az eljegyzést.
De ismeri a valódi érzéseidet ezzel kapcsolatban?
Mindegy, mit érzek.
A kötelességem számít, és az mindig is a házasság volt.
Drágám…
Ha kétségeid vannak, ne tedd őket egyszerűen félre!
Ennél fontosabb döntés nem lesz az életedben.
És megszakadna a szívem, ha azt látnám,
hogy életed hátralévő részét megbánással töltöd.
És azt mondom, apád szíve is összetörne.
Zavartnak tűnsz, nővérkém.
Csak a fejem fáj.
A sok izgalomtól, ami mostanában ér.
Ez minden, ami bánt?
Láttam, mennyire feszengsz a vikomt mellett.
Azt reméltem, ez már a múlté most, hogy Anthony menyasszonya vagyok.
Megkért, hogy a keresztnevén hívd?
Nem, még nem.
De olyan jól hangzik, nem?
Tetszeni fog Sheffieldéknek ez a ruha?
Összeszorult a gyomrom, úgy izgulok, hogy megismerhetem őket.
Mielőtt megtörténne…
el kell mondanom valamit…
a nagyszüleidről, és arról, hogy valójában…
miért vagyunk itt.
Megérkeztek a vendégeink.
Említenie sem kell, Lady Danbury.
Kifogástalanul fogok viselkedni.
Lehet, hogy úgy véli, érzéketlen nőszemély vagyok,
de talán meglepődne, ha megtudná,
hogy ezt a vacsorát az ön érdekében is rendezem.
A húga eljegyzése véget vethet
a vikomttal kapcsolatban táplált bizonyos reményeinek,
de ha hozzáférhet Sheffieldék vagyonához,
az bizonyára szép vigaszdíj lenne, nem igaz?
A független élet
nem puszta vigasz.
Sokan azt gondolnák, ez a nagyobb nyeremény.
Miután a szenvedély kihűl, és a sors közbeszól,
ki más marad egy nőnek,
mint önmaga?
Jöjjön!
A vendégeink várnak ránk.
Lord és Lady Sheffield, ezer éve nem találkoztunk!
Bemutatom Miss Sharmát és Miss Edwina Sharmát.
Kedvesem, nézzenek oda!
Hát nem olyan bájos, mint ahogy mondják róla?
Ön igen kedves.
Nagyon örülök, hogy megismerhetem önöket.
Annyi éven át vártunk erre a találkozásra!
Mindent tudni akarok önről.
Szereti a táncot? A zenét?
Velünk jöhetne az operába.
Van egy szép páholyunk, ami már régóta porosodik.
Valóban, rég láttuk önöket a városban, Lord és Lady Sheffield.
- Igen. - Igen, valóban.
Anyám!
Apám!
Kedvelem az operát.
A nővérem, Kate vezetett be a rejtelmeibe.
Nos, mehetünk vacsorázni?
Igen. Jöjjön velem, gyermekem!
És persze el kell jönniük a Sheffield uradalomba.
Aubrey Hall birtokaihoz persze nem hasonlítható,
de szerintem Hertfordshire egyik legszebb ékköve.
Vadászik? Remek madárállományunk van, és bármikor szívesen látjuk.
Köszönöm. Szeretek vadászni.
És Kate is. A vidéki kiruccanásunkon majdnem lőttek egy szarvasbikát.
Milyen szokatlan!
Indiában a hölgyeket tanítják vadászni?
Csak a szerencséseket.
Lord és Lady Sheffield,
meddig terveznek a városban maradni?
Az esküvőig itt maradunk.
Gondoljanak csak bele! Maga a királyné gondoskodik
az unokám esküvőjéről.
Kedves őfelségétől, hogy ennyire elnéző mindazok után,
ami történt.
- Ugyan! Hisz itt mind egy család vagyunk. - Hát persze!
Még ha a lányunk durván el is utasította az általunk kijelölt kérőt.
Aki bizony egy gróf volt
5000 hektárnyi birtokkal.
Bármely más fiatal hölgy
térdre rogyott volna hálából, hogy a szülei ilyen gondoskodóak.
Mesés ez a szósz, Lady Danbury! El kell kérnem a receptet.
Az egres lesz az, ha jól tudom.
Lady Sheffield, ha jól emlékszem, ön felettébb édesszájú, igaz?
És mindezt miért? Egy egyszerű hivatalnokért, ugye?
Egy gyerekkel az előző házasságából isten tudja, kivel.
Anyámnak van neve.
Lady Sheffield…
Évekig nem mutatkozhattunk a társaságban.
Őt ez nem érdekelte.
Egyszerűen elhajózott azzal a férfival, megfosztva bennünket az unokánktól.
Unokáiktól.
Két lányom van,
és volt rá alkalma, hogy kapcsolatot alakítson ki velük.
- A száműzésünk az ön döntése volt. - Elnézést…
És bizony rosszul esett,
hogy kitaszított az egyetlen családom.
Megszakadt a szívem. De idővel rájöttem,
hogy a kegyetlenségével mindannyiunknak jót tett.
Ez talán nem vacsorához illő beszélgetés.
Egyetértek. Ha kérhetném…
Amikor kitaszított, valójában szabaddá tett.
Szabadon nevelhettem a lányaimat, távol az állandó ítélkezésétől
és gyarló követelésétől, hogy csak a vagyont
és a címeket hajszolják!
Még ön beszél?
Azt mondja, megveti a pénzt, most mégis visszakúszik
a vagyonunkra ácsingózva.
- Lady Danburynek… - Nem várok önöktől semmit.
Lehet, hogy ön nem, de a lánya igen.
- Mama? - A számára elkülönített vagyonalap.
Aminek feltétele egyértelműen kimondja,
hogy az örökléshez egy jó származású angol férfihoz kell hozzámennie.
Nem gondolta, hogy hagyjuk,
hogy egy újabb nemzedék beszennyezze a Sheffield nevet?
Nővérkém, miről beszélnek?
- Mit tett? - Anthony, te tudtál erről?
Mindent megmagyarázok.
A lánya örökölte a hajlamát az igazság elkerülésére.
Persze az apjától is örökölhette.
Ebből elég!
Úgy vélem, ha bármiért száműzték az úri társaságból,
az a rossz modora.
Mióta itt van, nem mutat kellő tiszteletet a Sharma család felé, és ezt nem tűröm.
- Kijelentem… - Nem tűröm.
Lady Mary dicséretesen nevelte a lányait.
Intelligens, kedves és odaadó nők,
akik szüleik büszkeségei.
És mivel nyilvánvalóan nem kockáztatná a társadalmi megítélését azzal,
hogy ilyen társaságban mutatkozik, azt javaslom, ne tegye. Távozzanak!
Ezt nem mondhatja komolyan!
Küldessen Sheffieldék kocsijáért!
Odakint megvárhatják.
És ne várjanak meghívót az esküvőre,
mert biztosan nem kapnak.
Ez túlmegy minden határon.
És ha azt hiszi, hogy ezek után egyetlen fontot is örökölhet,
súlyosan téved.
Lord és Lady Bridgerton!
- Bocsánatot kell… - Indulunk.
Igen.
Köszönöm az estét, Lady Danbury.
Meglehetősen tanulságos volt.
Uram…
Jó estét!
- Hazudtál nekem. - Kérlek!
Lord Bridgerton!
Lord Bridgerton, kérem, csak egy szóra!
- Indulnunk kell. - Kérem!
Anya, otthon találkozunk.
Edwina ártatlan. Fogalma sem volt az egészről.
Férjet találni Angliában… Csak jót akartam neki.
- Nem haragudhat rá. - Nem haragszom.
Ő ugyanúgy nem tudott a terveiről, mint én.
- Ez nem terv. - Tehát nincs hozomány.
Sheffieldék megvonták támogatást.
A hozomány érdekli?
Sheffieldék épp azért vonták vissza, amit az imént tett.
Kétségkívül sajnálatos.
De nyilván mindkettőnket félrevezettek,
és jobb felbontani ezt az eljegyzést, mielőtt még több viszályt okoz.
Nem sároznám be a húga hírnevét. Anyám és Lady Danbury kitervelnek…
Nem lesz semmilyen terv. Nem értem.
Miért javasolja ezt?
Mindvégig azon volt, hogy elvegye a húgom,
mégpedig minden ellenkezésem ellenére,
és most félre akarja dobni őt.
Miért?
És a hozományt ne is említse, uram,
mert tudjuk, hogy nincs rá szüksége.
Mondja, mit tett Edwina?
Ő semmit. Ön volt az. Ellehetetlenítette ezt a frigyet.
- De én elmegyek Indiába. - Az nincs elég messze!
Azt hiszi, van a világnak olyan távoli zuga,
ahová elutazva megszabadíthatna ettől a kíntól?
Úriember vagyok.
Apám becsületre nevelt, de ez a becsület egy hajszálon függ,
amely minden pillanattal gyengül, amit a jelenlétében töltök.
Ön a létezésem mételye…
és minden vágyam tárgya.
Éjjel-nappal önről álmodom.
És amit…
Ismeri egyáltalán a hölgyek elcsábításának megannyi módját?
Mindazt, amit megtaníthatok önnek.
Én nem kértem ezt.
Hogy ezek az érzések gyötörjenek.
Bujkálok a húgom elől.
Az elmém elkalandozik, ha a szobába lép.
Akkor egyetért.
Ez tarthatatlan.
Lehetetlen.
Ha elveszem a húgát, az életünk örökre egybefonódik,
és a házasságom minden napját azzal fogom tölteni,
hogy önt akarom, önről álmodom…
rettegve a naptól, amikor a becsületem csődöt mond.
Ezt a jövőt kívánja nekünk?
Vagy a húgának?
Most mennem kell.
Szoborként kell ülnünk itt?
Bálba akarok menni, és mutogatni akarom az új vőlegényemet.
Varley!
Biztos, hogy nem kaptunk
semmilyen meghívást ma estére, amit elkeverhetett?
Nem, asszonyom. Nem volt semmi.
Talán az eljegyzés körülményei miatt vagyunk kegyvesztettek.
Tehát ez az én hibám?
Nem ezt mondtam.
Nem te beszélted meg azt a találkát a télikertben.
Örülhetünk, hogy van még egy szakácsunk és egy cselédünk, igaz?
Egyetlen meghívás sem jött a vidéki kiruccanás óta.
Figyelmeztetni fogom a postást.
Ez nem vicc.
Valójában mi egy előkelő család vagyunk.
De ilyen-olyan okból évek óta tűrnöm kell a társaság megvetésének megaláztatását.
Amíg önt jó partinak tartották, jó volt,
de most, hogy foglalt, ismét kitaszítottak vagyunk.
Még egy ok, hogy felbontsuk az eljegyzést.
Az kizárt dolog.
Lord Cowper.
Milyen ügylete volt önnel?
Be akart fektetni a bányákba. Mások is.
Unott urak, túl sok idővel és pénzzel.
- Fogadja el! - A bányákban semmi nincs, nemhogy rubin.
És honnan tudnák? Talán elutaznak Amerikába?
Komolyan mondja?
A családunk jövője a tét, uram.
Soha életemben nem voltam ilyen komoly.
Vegye rá őket a befektetésre! Fogadjon el minden egyes fontot!
A vagyonunk helyreáll.
Prudence-nek szép esküvője lesz,
és nekem többé nem kell elszenvednem a társaság megvetését.
Edwina!
Amióta a vikomt udvarolni kezdett,
éreztem, hogy nem vagy őszinte velem.
Ezek szerint nem ok nélkül.
Ez az ügy Sheffieldékkel és a vagyonukkal…
nem bíztál bennem annyira, hogy elmondd, mi folyik itt.
Őszintén sajnálom, hogy ezt eltitkoltam előled és a mama elől.
Miután appa meghalt,
magamra vállaltam az ügyeink intézését.
Írtam Sheffieldéknek, és miután megtudtam a kikötéseiket,
választ láttam minden gondunkra.
Azt hittem, helyesen teszem,
hogy megkíméllek ettől a tehertől.
De tudnod kell,
hogy nap mint nap nyomta a szívemet.
Már nem vagyok kislány, Kate.
Felnőtt nő vagyok, kész arra, hogy feleség legyek.
Igen.
Igen, tudom.
Ha Lord Bridgerton nem kívánja felbontani az eljegyzésünket,
akkor Sheffieldék vagyona nem számít, nem igaz?
Amint a vikomt felesége leszek,
bőven lesz pénz mindannyiunk számára.
Amilyen gazdag, olyan nagylelkű is.
A vikomt biztosan gondoskodik majd rólad, és a mamáról is.
Nos…
talán.
De Edwina, ez nem lehet a te terhed.
Miért lenne teher hozzámenni ahhoz, akit szeretek?
Hát szereted őt?
Látva, milyen nemesen védett minket a ma esti vacsoránál, hogy is ne tenném?
Semmire nem vágyom jobban, mint hogy a felesége legyek.
A vikomtesze.
De meg kell bocsátania nekünk.
Szerinted megbocsát?
Azt nem tudhatom.
Nem maradok sokáig.
CHANCERY LANE NYOMDA
Ugye nem azért jött hajnalok hajnalán, hogy kritizálja az írásaimat?
Csak ilyenkor jöhetek el észrevétlenül.
És épp ellenkezőleg,
az éleslátására tartanék igényt.
Csakugyan?
Ne örüljön ennyire!
Ez ritka eset, és kétlem, hogy megismétlődik.
Kérdéseim vannak a füzetben található írásokról.
Nos, az ötletek megterhelhetik a törékeny elmét.
Vagy a közlésükre szolgáló eszközein lehetne finomítani.
Vagy még nem látott eleget a világból ahhoz,
hogy értelmezze őket.
Kötelesség.
Talán ez az a kötelék, amely a hitnél
és a törvénynél is erősebben összetartja törékeny társadalmunkat.
Kötelesség a rang és a cím felé.
Hűség a családi névhez.
Ez egyszerre követel teljes engedelmességet
és teljes önfeláldozást.
De mi történik,
ha ez a kötelesség
ellentétben áll a szív valódi vágyával?
Nos, akkor valóban
jelentős botrányra van kilátás.
Az egyetlen kérdés az, hogy az érintettek
figyelembe veszik-e a figyelmeztetésemet,
vagy már túl késő visszafordulniuk a kötelességhez,
és elfordulniuk a vágytól.
Miss Sharma!
Látom, jó szokása a reggeli kilovaglás.
Ahogy az öné is.
Nem tudtam aludni.
Én sem.
Eldöntötte, mihez kezd?
Sokáig tépelődtem, de nem látok más kiutat.
Ma beszélek Miss Edwinával,
és véget vetek a dolognak.
Csak így szabadulhatunk
ebből a lehetetlen helyzetből.
Ha a jegyességnek vége, többé nem kell látnunk egymást.
Mintha sosem találkoztunk volna.
Nem teheti. Ezt nem teheti.
- Miss Sharma! - Ne törje össze a húgomat!
Ő a megtestesült jóság! Nála kedvesebb lelket nem talál.
Testvérként angyali odaadással szeret,
és nem tudnék tükörbe nézni,
ha megfosztanám őt a megérdemelt boldogságától.
Nem értem. Kezdettől fogva ellenezte ezt a frigyet.
Tévedtem! Nem leszek az oka annak, hogy elveszíti a becsületét,
de Edwina szenvedését sem viselném el.
Tökéletes társnak hitte őt.
Képes lesz újra hinni ebben.
Kérem!
Kérem, Lord Bridgerton!
Anthony!
Tartsa be a szavát! Vegye el a húgomat!
Minél előbb el kell vennie őt,
mert ez az érzés, ami gyötör minket, el fog múlni.
Tarthatóvá, elviselhetővé válik,
és hamar olyan lesz, mintha sosem éreztük volna.
Ez pusztán szenvedély. Muszáj elmúlnia.
Hát jó.
Ha rajtam múlik, hamarosan esküvő lesz.
A feliratot fordította: Büki Gabriella